Bandera d'Hongría

A bandera d'Hongría (en hongaro Magyarország zászlaja) ye dividita en tres faixas horizontals d'a mesma amplaria, de color royo, blanco y verde. En bels casos en a bandera tamién apareixe o escudo d'Hongría.

Dende tiempos d'o rei Sant Isteban (1001-1038) apareixen representacions d'os monarcas hongaros portiando emblemas con a cruz patriarcal y as faixas royas y blancas que forman o escudo d'Hongría. Se documenta por primera vegata l'uso d'as actuals colors nacionals d'a bandera en un cordón de sello mientres o reinato de Matias, en 1618.

Mientres a Revolución y Guerra d'Independencia hongara de 1848-1849 contra l'Imperio d'os Habsburgo, se declaró a la bandera roya-blanca-verde como simbolo nacional d'Hongría. A bandera tricolor d'a Revolución Francesa tenió una gran influyencia sobre o disenyo d'a bandera hongara.

En a bandera figuró o escudo d'Hongría con a corona de Sant Isteban dica 1949, anyo en que fue sustituyito por o escudo d'a Republica Popular. O escudo tradicional fue recuperato en 1990, pero dende alavez bi ha indefinición legal sobre a inclusión u ausencia d'o mesmo en a bandera.

 Atras banderas 

 Banderas historicas 

 Referencias 


Hongría